**Adria Turistično podjetje d.o.o.,** Jadranska cesta 25, 6280 Ankaran, Id za DDV: SI22221158, ki ga zastopa direktorica Maruška Kokalj (v nadaljevanju: **naročnik)**

in

**Ponudnik**, Naslov \_\_\_\_\_\_\_, Id za DDV: \_\_\_\_\_\_\_, ki ga zastopa \_\_\_\_\_\_\_ (v nadaljevanju: **izvajalec**)

skleneta naslednjo

**POGODBO**

**za opravljanje vrtnarskih del**

**AA-VRT-2025**

1. **UVODNE DOLOČBE**
   1. člen

Pogodbeni stranki uvodoma ugotavljata, da:

* je bilo Povabilo k oddaji ponudb AA-VRT-2025 (Povabilo) dne \_\_.\_\_.2025 javno objavljeno na spletnem portalu naročnika;
* je bil izvajalec na podlagi javnega zbiranja ponudb in na podlagi zapisnika o komisijskem odpiranju ponudb z dne \_\_.\_\_.2025 izbran kot ekonomsko najugodnejši ponudnik na razpisu AA-VRT-2025;
* izvajalec izrecno izjavlja, da ima za opravljanje storitev iz razpisa AA-VRT-2025 registrirane ustrezne dejavnosti, usposobljene zaposlene, vsa potrebna sredstva, licence, certifikate ipd., da lahko pri naročniku izvaja dogovorjene storitve.
* Je dokumentacija zbiranja Ponudb AA-VRT-2025 in obrazcev za oddajo Ponudbe, ki jih je predložil Izvajalec, sestavni del te pogodbe.

**Predmet pogodbe**

2. člen

S to pogodbo naročnik odda, izvajalec pa prevzame opravljanje vrtnarskih del iz razpisa AA-VRT-2025.

3. člen

Izvajalec se obvezuje, da bo izvajal pogodbena dela v skladu in v obsegu z naslednjimi dokumenti:

* Ponudbo izvajalca z dne \_\_\_\_\_\_\_;
* Razpisno dokumentacijo št. AA-VRT-2025.

Dokumenti iz prejšnjega odstavka so priloga in sestavni del te pogodbe.

**Cena pogodbenih del**

4. člen

Cena je oblikovana na podlagi izvajalčevega ponudbenega predračuna in končne ponudbe z dne \_\_.\_\_.2025, ki so kot priloga sestavni del te pogodbe.

Pavšalna cene storitve znaša \_\_\_\_\_\_\_ EUR / mesec.

Ponudbena cena zajema vse splošne stroške, režijske ure, potne stroške sestanke ipd.

Pavšalne cene dodatnih storitev znašajo:

* Sanacija dreves na višini do 3m: \_\_\_\_\_ EUR/storitev
* Sanacija dreves na višini višji od 3m: \_\_\_\_\_ EUR/storitev
* Čiščenje morske trave do 6h na teden v obdobju odprtja plaže (15.6. do 15.9.): \_\_\_\_ EUR/uro
* Strojno mulčanje zelenega reza: \_\_\_\_ EUR/m3
* Odvoz zelenga reza na deponijo: \_\_\_\_ EUR/m3

Zgornje cene ne vsebujejo zakonsko predpisanega davka na dodano vrednost.

Za količino dejansko opravljenih in s strani naročnika naročenih in potrjenih storitev, bo izvajalec naročniku izstavil račun do vsakega osmega (8.) v mesecu za pretekli mesec. Priloga računu je potrjen seznam opravljenih storitev s strani naročnika.

Rok za plačilo računa znaša 31 dni od zaključka obdobja. Naročnik se zaveže račun poravnati na transakcijski račun izvajalca TRR št. \_\_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_\_.

Izvajalec bo za plačila v roku 8. dni naročniku priznal popust (t.i. cassaskonto) v višini \_\_\_ %, ki ga bo naročnik obračunal v primeru predčasnega plačila.

**Usklajevanje pogodbenih cen**

5. člen

Ponudbene cene se 1x letno, predvidoma v mesecu aprilu, usklajujejo s koeficientom rasti cen v preteklem letu in rastjo minimalnih plač za tekoče leto, vključujoč morebitna povečanja stroška izplačila minimalne plače, ki izhajajo iz izločitve dodatkov k minimalni plači, usklajevanjem izplačila z odstotkom praga revščine ipd. na način, da se upošteva 30% rasti cen življenjskih stroškov in 70% rasti stroška izplačila minimalne plače. Ponudbena cena za tekoče leto se tako izračuna po naslednji formuli:

PC(t) = 0,3 x (PC(t-1) x Ižc(t-1) + 0,7 x (PC(t-1) x Imp(t))

Pri čemer je:

- PCt = ponudbena cena storitev v tekočem letu

- Pc(t-1) = ponudbena cena storitev v preteklem letu

- Ižc(t-1) = indeks rasti življenskih stroškov v preteklem letu

- Imp(t) = napovedan indeks rasti minimalne plače, vključujoč dvig stroška izplačila minimalne plače zaradi izločitve dodatkov ipd. za tekoče leto.

Ponudbena cena v letu 2025 je cena, ki jo je izvajalec ponudil na razpisu in že vsebuje vsa povišanja minimalne plače in splošne ravni cen za leto 2025

**Obveznosti izvajalca**

6. člen

V zvezi z izvajanjem pogodbenih del se izvajalec obvezuje:

* Da se bo ažurno odzval na naročilo in storitve opravil v dogovorjenem času;
* Da bo po naročnikovi zahtevi dostavil seznam osebja, ki bo pri njemu na razpolago za izvajanje naročenih storitev naročnika ter za njih ustrezna potrdila (varstvo pri delu, seznanitev s požarnim redom in ukrepi za varstvo pri delu naročnika ipd.)
* Odpraviti sporočene pomanjkljivosti, ki se lahko nanašajo na izvajanje storitve oz. neustreznost osebja izvajalca v najkrajšem času:
* dela izvajati v skladu s to pogodbo, strokovno in profesionalno ter z upoštevanjem veljavnih predpisov in standardov stroke ter zakonodaje za izvajanje pogodbenih del;
* izvajati vsa dela s strokovno usposobljenimi delavci in odgovarjati ter garantirati za svoje delo, kakor tudi za delo svojih podizvajalcev;
* da bo osebje izvajalca pri opravljanju storitev upoštevalo zahteve hišnega reda in pisna navodila a požarno varnost naročnika, ter da bo upoštevalo tudi ostale varnostne ter druge ukrepe določene s strani naročnika;
* Da bo svoje osebje opremil z osebnimi varovalnimi sredstvi in drugimi sredstvi za delo, ter preverjal, da ta sredstva tudi uporabljajo;
* vsa dela izvršiti v skladu z načelom dobrega strokovnjaka in dobrega gospodarja;

V nasprotnem primeru lahko naročnik zahteva ustrezno znižanje računa in/ali odpove pogodbo.

V primeru, da naročnik ne reklamira kvalitete ali obsega del, kot je navedeno v prejšnjem odstavku se šteje, da je delo kvalitetno opravljeno.

Izvajalec odgovarja za neposredno in posredno škodo, ki nastane naročniku in tretjim osebam in izvirajo iz njegovega dela in njegovih pogodbenih obveznosti.

Naročnik je izvajalcu dolžan zagotoviti:

* izročitev podpisane pogodbe in uvedbo v delo;
* redno plačilo opravljenih storitev v dogovorjenih rokih

7. člen

Izvajalec brez naročnikovega soglasja ne sme opravljanja storitev po tej pogodbi prepustiti podizvajalcu, razen v primeru samostojnih podjetnikov, ki ne zaposlujejo drugih oseb oziroma, ko storitev opravljajo sami zase ter v primeru študentskih servisov. V primeru tovrstnih podizvajalcev, izvajalec nase prevzema vse obveznosti in odgovornosti iz te pogodbe, kot da bi storitve opravil sam.

**Finančno zavarovanje pogodbenih del in pogodbene kazni**

10. člen

Izvajalec se zavezuje izročiti naročniku v roku 15 (petnajst) dni od sklenitve pogodbe, kot pogoj za veljavnost te pogodbe, nepreklicno in brezpogojno bančno garancijo ali kavcijsko zavarovanje pri zavarovalnici (v nadaljevanju: finančno zavarovanje), plačljivo na prvi poziv, ali overjeno izvršnico za dobro izvedbo pogodbenih obveznosti po vzorcu iz razpisne dokumentacije, in sicer v višini enega mesečnega pavšala po ponudbi, to je **\_\_\_\_\_\_\_** **EUR**, ki ga bo naročnik unovčil v primeru, če izvajalec svoje pogodbene obveznosti ne bo izpolnil v dogovorjeni kakovosti, količini in rokih.

Izvajalec pooblašča naročnika, da izvršnico unovči v primeru pogodbene kazni ali škode, ki bi jo s svojim ravnanjem povzročil izvajalec (npr. kazen za prekršek, poškodovanje lastnine naročnika, reklamacije gosta, ki imajo posledico materialni zahtevek do naročnika ipd.). Pogodbeni stranki se dogovorita, da bodo morebitne pogodbene kazni najprej poračunane mesečno ob mesečnem obračunu storitev.

**Varstvo podatkov**

11. člen

Pogodbeni stranki se obvezujeta, da bosta varovali kot poslovno skrivnost vse podatke, ki sta jih v skladu z veljavnimi predpisi določili kot poslovno skrivnost. Prav tako sta dolžni varovati tajne podatke, ki so kot takšni določeni z veljavnimi predpisi.

Skladno z veljavnim Zakonom o varstvu osebnih podatkov in EU smernicami GDPR pogodbeni stranki soglašata, da morebitnih osebnih podatkov ne bosta uporabljali v nasprotju z določili tega zakona ali smernic. Pogodbeni stranki bosta tudi zagotavljali pogoje in ukrepe za zagotovitev varstva osebnih podatkov in preprečevali morebitne zlorabe, v smislu določil navedene Uredbe.

V primeru kršitve določb o varovanju poslovne skrivnosti sta pogodbeni stranki odškodninsko odgovorni za vso posredno in neposredno škodo.

**Pooblaščeni predstavniki pogodbenih strank**

12. člen

Pooblaščeni predstavniki naročnika za izvajanje te pogodbe so:

* Odgovorna oseba pravne osebe: Maruška Kokalj
* Odgovorna oseba za korespondenco, nabavo in skrbnik pogodbe: Rok Pšeničnik, 070 600 506
* Vsa pisna korespondenca se vrši na e-mail: [nabava@adria-ankaran.si](mailto:nabava@adria-ankaran.si)

Pooblaščeni predstavniki izvajalca za izvajanje te pogodbe so:

* Odgovorna oseba pravne osebe: \_\_\_\_\_\_\_\_\_\_\_
* Odgovorna oseba za korespondenco in skrbnik pogodbe: \_\_\_\_\_\_\_\_\_\_\_

**Odstop od pogodbe**

13. člen

Naročnik lahko odstopi od pogodbe, če izvajalec ne začne z izvedbo del v roku, določenim s to pogodbo, in niti v naknadnem roku, ki mu ga določi naročnik.

Naročnik lahko odstopi od pogodbe tudi v primeru ponavljajočih se reklamacij, ki jih izvajalec ne odpravi s pisnim obvestilom in 60 dnevnim odpovednim rokom.

V kolikor izvajalec odpove pogodbo pred pretekom dveh let od dneva podpisa pogodbe izrecno izjavlja, da ima naročnik nepreklicno pravico do unovčitve izvršnice kot zavarovanja pogodbene kazni.

**Spremembe pogodbe**

14. člen

Vse spremembe in dopolnitve te pogodbe se dogovorijo v obliki pisnih dodatkov k tej pogodbi.

**Reševanje sporov**

15. člen

Morebitne spore iz te pogodbe bosta pogodbeni stranki reševali sporazumno, če pa to ne bo mogoče, bo o sporih odločalo pristojno sodišče v Kopru.

**Protikorupcijska klavzula**

16. člen

V primeru, da je pri izvedbi javnega zbiranja ponudb za izbor izvajalca po tej pogodbi ali pri izvajanju te pogodbe kdo v imenu ali na račun izvajalca predstavniku ali posredniku naročnika obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku ali posredniku naročnika, izvajalcu ali njegovemu predstavniku, zastopniku, posredniku, je ta pogodba nična.

Naročnik bo na podlagi svojih ugotovitev o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

**Socialna klavzula**

17. člen

Ta pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo hujšo kršitev delovne, okoljske ali socialne zakonodaje s strani izvajalca.

**Končne določbe**

18. člen

Ta pogodba se sklepa pod odložnim pogojem, da:

* Izvajalec v roku 15 dni po podpisu pogodbe izroči naročniku overjeno izvršnico opredeljeno v 10. členu te pogodbe;
* Izvajalec prične z opravljanjem storitev najkasneje do 1.5.2025

Pogodba se uporablja od dne 1.5.2025 dalje.

Pogodba se sklepa za obdobje enega leta od dneva podpisa obeh strank in se avtomatično podaljšuje v kolikor ena izmed strank pisno ne odpove pogodbo s 60 dnevnih odpovednim rokom.

V kolikor izvajalec odpove pogodbo pred pretekom dveh let od dneva podpisa pogodbe izrecno izjavlja, da ima naročnik nepreklicno pravico do unovčitve izvršnice kot zavarovanja pogodbene kazni.

19. člen

Priloge te pogodbe so:

* Ponudba izvajalca z dne \_\_\_\_\_\_\_\_\_\_\_\_,
* Dokumentacija Povabila k oddaji ponudb št. AA-VRT-2025 z vsemi obrazci Ponudbe;
* Garancija za dobro izvedbo del (overjena izvršnica)

20. člen

Ta pogodba je sestavljena v treh (3) enakih izvodih, od katerih prejmeta naročnik dva (2) izvoda in izvajalec en (1) izvod.

|  |  |
| --- | --- |
| Številka: AA-VRT-2025 | Številka: AA-VRT-2025 |
| Datum: | Datum: |
|  |  |
| IZVAJALEC: | NAROČNIK: |
| **\_\_\_\_\_\_\_\_\_\_\_\_\_** | **Adria Turistično podjetje d.o.o.** |
|  |  |
|  | Direktorica:  Maruška Kokalj |